**သင်ခန်းစာ (၆)**

**ကောင်းကင်၌ဘဏ္ဍာကိုသိုထားလော့**

**ဖေဖော်ဝါရီလ ၄ - ၁ဝ**

**ဥပုသ်နေ့မွန်းလွဲပိုင်း ဖေဖော်ဝါရီလ ၄ ရက်**

ဖတ်ရန်ကျမ်းချက်များ။ က၊ ၆း၅-၁၄။ ဟေဗြဲ၊ ၁၁း၈-၁၃။ ၂ကော၊ ၄း၁၈။ က၊ ၁၃း၁ဝ-၁၂။

က၊ ၃၂း၂၂-၃၁။ ဟေဗြဲ၊ ၁၁း၂၄-၂၉။

အလွတ်ကျမ်းချက်

 ‘‘လူသည် စကြဝဠာကိုအကြွင်းမဲ့အစိုးရ၍ မိမိအသက်ဝိညာဉ်ရှုံးလျှင် အဘယ်အကျိုးရှိသနည်း။ မိမိ အသက် ဝိညာဉ်ကို အဘယ် ဥစ္စာနှင့်ရွေးနိုင်သနည်း’’ (မာကု၊ ၈း၃၆၊၃၇)။

 လောက၌အသက်ရှင်စဉ် မည်သို့ဥစ္စာဘဏ္ဍာကို စုဆောင်းရမည့် နည်းဗျူဟာကို ယေရှုဘုရားရှင် သွန်သင် ပေးခဲ့သည်။ ကိုယ်တော်မိန့်တော်မူ သည်မှာ ‘‘သံချေး၊ ပိုးရွဖျက်ဆီး၍၊ သူခိုးထွင်းဖောက်ခိုးယူရာ၊ မြေကြီးပေါ်မှာ ဘဏ္ဍာကို မဆည်းပူးကြနှင့်။ သံချေး၊ ပိုးရွမဖျက်ဆီး၍ သူခိုးမထွင်းမဖောက်၊ မခိုးယူရာကောင်းကင်ဘုံ၌ ဘဏ္ဍာကိုဆည်းပူးကြလော့’’ (မသဲ၊ ၆း၁၉-၂ဝ)။ ယေရှုသည် မိမိ၏ဥစ္စာစုဆောင်းခြင်းနည်းစနစ်ကို နိဂုံးချုပ် မိန့်ဆိုရာ၊

 ‘‘အကြောင်းမူကား၊ အကြင်အရပ်၌ သင်တို့၏ဘဏာရှိ၏၊ ထိုအရပ်သို့ သင်တို့စိတ်နှလုံးရောက်တတ်၏’’ (မဿဲ၊ ၆း၂၁)။ အခြားတစ်နည်းသောစကား ဖြင့်ဆိုရလျှင် ‘‘သင်၏ငွေကို မည်သည့်နေရာ၌အသုံးပြုသည်ကို သင်ပြပါ။ ကျွန်ုပ်သင်၏စိတ် မည်သည့်နေရာ၌ရောက်နေသည်ကို ပြပေးပါမည်။ အကြောင်းမှာ သင်၏ ပိုက်ဆံ ငွေကြေးရှိသောအရပ် သင်၏ငွေကိုထားသော နေရာ၌ သင်၏စိတ်နှလုံးသည် ကျိန်းသေပေါက် ရောက်ရှိ နေလိမ့် မည်ဖြစ်သည်။

 ဘုရားသခင်၏နိုင်ငံတော်ကိုစွဲလမ်းသောစိတ်မျိုး သင်အလိုရှိပါသလား။ ထိုသို့စိတ်ရှိနေလျှင် ထာဝရ အသက်ရှင်နိုင်သော၊ ဆုလာဘ်ကိုပေးနိုင်သော ကောင်းကင်နိုင်ငံတော်တွင် သင်၏ငွေကြေးဘဏ္ဍာ ကိုသိုထားပါ။ သင်၏အချိန်၊ ငွေကြေးနှင့်ဆုတောင်းခြင်းများအား ဘုရားသခင်၏အမှုတော်အတွက် အသုံး ပြုပါ။ ထိုသို့ပြုလျှင် သင်၏စိတ်သည် ဘုရားရှင်၏အမှုတော်အတွက် သာ၍သာ၍စွဲလမ်းခြင်းရှိလိမ့်မည်။ သင်၏စိတ် နှလုံးသည် လည်း အမှုတော် နှင့်အတူ တွဲကပ်နေလိမ့်မည်။ ယခုအပတ်၌ ကျွန်ုပ်တို့ကောင်းကင်ဘုံတွင် မည်သို့ဘဏ္ဍာ ဆည်းပူးရမည်အကြောင်းကို ကျမ်းချက်များ၊ သာဓကများဖြင့် ပြန်၍ကြည့်ရှုမှတ်သားလေ့လာပါမည်။ သို့ဖြစ်၍ ထာဝရဆုလာဘ်ကိုရိတ်သိမ်း ပိုင်ဆိုင်ရကြလိမ့်မည်ဖြစ်သည်။

**နောဧသည်ကရုဏာတော်ကိုတွေ့ရှိခြင်း တနင်္ဂနွေနေ့ ဖေဖော်ဝါရီလ ၅ ရက်**

 ကောင်းကင်ဘဏ္ဍာတော်ကို ရှာဖွေနေသူတစ်ဦးအား ဘုရားသခင်သည် ဤလောကကမ္ဘာကြီးမှစတင်၍ ခေါ်ယူ၍ပေးနေပါသည်။ သင်ကိုယ်တိုင် ထိုသို့အလိုရှိနေလျှင် မိမိကိုယ်ကိုပြင်ဆင်၍ ရရှိသွားနိုင်ရန်ပြုလုပ်ပါ။

 က၊ ၆း၅-၁၄ ကိုဖတ်ပါ။ ဘုရားရှင်၏စကားတော်ကိုနားထောင် သောကြောင့် နောဧမည်သို့သော အကျိုး ကျေးဇူးကို ခံစားရသနည်း။ ကျွန်ုပ်တို့ မည်သည့်စည်းမျဉ်းစည်းကမ်းမျိုးဖြင့် အသက်ရှင်ရန်လိုအပ်ကြောင်း ဒုက္ခ ရောက်နေသောကမ္ဘာကြီးကို သတိပေးရန်လိုနေသနည်း။

--------------------------------------------------------------------------------------------------

 နောဧသည် မိမိနေထိုင်ရန်အိမ်အတွက်ဆောက်လုပ်ရန်အချိန် များစွာရှိသည်။ သို့သော်သူ၏ အသက် တာ ၌ ဖြစ်လာမည့်အပြောင်းအလဲကို ပြင်ဆင်သွားမည်ဟုရွေးချယ်ကာ၊ နှစ်ပေါင်း (၁၂ဝ) လုံးလုံးအချိန်ယူပြီး ဘုရားရှင်၏စကားတော်ကိုနာခံလျက် သငေ်္ဘာကြီးကိုတည်ဆောက်ခဲ့သည်။

 ဝေဖန်ရေးသမားအများတို့က နောဧအချိန်ရေလွမ်းမိုးခြင်းအကြောင်းကို ယုံတမ်းစကားဒဏ္ဍာရီဟု ကရော်ကမည်ပြုလုပ်ကြသည်။ သိပ္ပံပညာအမြင်ဖြင့် သဘာဝတရား၏အစဉ်အလာကို တွေးတော မှန်းဆ ကြသည်။ အတွေးအမြင် အသစ်အဆန်းဟူ၍မရှိပါ။ ရေမလွမ်းမိုးမီလူတို့သည်လည်း သဘာဝကို ကြည့်ပြီး အစဉ် အလာ ရှိခြင်းမရှိခြင်းဖြင့် အဆုံးအဖြတ်ပြုခဲ့ခြင်း ပင်ဖြစ်သည်။ ရာစုနှစ်ပေါင်းများစွာ ဖြစ်လေ့ဖြစ်ထ ရှိကြောင်း နှင့် ဖြစ်လေ့မရှိသောအကြောင်း များကို မှီငြမ်းမှန်းဆတတ်ကြသည်။ ထိုသဘာဝ ဖြစ်စဉ် အလေ့အထ ကို ဖောက်ပြန်သောသဘာဝဖြစ်စဉ်ကြီးရောက်လာခဲ့သည်။ နှစ်ပေါင်းထောင်ချီ၍ မိုးတစ်ကြိမ်တစ်ခါမျှမရွာခဲ့ပါ။ ကမ္ဘာမြေသည် နှင်းငွေ့နှင်းရည်များဖြင့်သာ စွတ်စိုခဲ့ရသည်။ မြစ်ချောင်းအင်းအိုင်တို့သည် ဘောင်ကို ကျော်ပြီး လျှံကျခြင်း လည်း အလျှင်းမရှိခဲ့ပါ။ အစဉ်အလာသဘာဝအတိုင်း ပင်လယ်ကြီးအတွင်းသို့ အချိန်မှန်မှန် စီးဝင်ကြသည်။ သတ်မှတ်သောဘောင်ထက်ကျော်၍ တစ်ခါ တလေမျှလျှံကျစီးဆင်းသည်ဟူ၍မရှိပါ’’(Ellen G. White, Patriarchs and Prophets, p. 126). ရေမလွမ်းမိုးသေးမီအချိန်အထိ လူတို့သည် ရေလွမ်းမိုးမည့် ကိစ္စကို လုံးဝလက်ခံနိုင်ဖွယ်ဖြစ်ရပ်မဟုတ်ဟု သတ်မှတ်ကြသည်။ ဖြစ်ရပ်မှန် အစစ်ကို နားလည်မှုလွဲခြင်းမျိုးဖြစ်သည်။ ‘‘ဖြစ်ဖူးသောအရာသည် ဖြစ်လတ္တံ့ သောအရာနှင့်တူ၏။ ယခုပြုသောအမှုသည် ပြုလတ္တံ့သောအမှုနှင့်တူ၏။ နေအောက်မှာအသစ်သောအမှုအရာမရှိ’’ (ဒေ၊ ၁း၉)။

 ထိုနည်းတူ သမ္မာကျမ်းစာမှဖော်ပြချက်မှာ နောက်ဆုံးသောအချိန် ကာလအကြောင်းနှင့်ပတ်သက်၍ လူတို့သည် အဖြစ်အပျက်အကြောင်းများကို ဝေဖန်တတ်ကြသည်။ ကမ္ဘာကြီးကိုရေလွမ်းမိုးတော့မည်ဟူသော သတိပေးခြင်း မျိုးကို မယုံခဲ့သူများနှင့် အတူတူပင်ဖြစ်သည် (၂ပေ၊ ၃း၃-၇)။ ပျက်စီး တော့မည့် ကမ္ဘာကြီး ပေါ်နေ ထိုင်သောသူများ မည်သို့ပြင်ဆင်ကြမည်နည်း။ သြတ္တပ္ပ၏ဆုံးဖြတ်မှု၌ ‘‘နှောင့်နှေးစွာဆုံးဖြတ်ရန်ဆွဲထားခြင်း’’ ဟုခေါ်သော စကားရှိသည်။ အခြေခံသဘောမှာ သည်းခံစိတ်ရှည်လျက် ဘုရား၏အမှုတော် ၌ပါဝင် လုပ်ဆောင်ခြင်း ဖြင့် ဘုန်းတော်နှင့်ပြည့်သောမျှော်လင့်ခြင်းဆုလာဘ်ကို ရရှိနိုင်ရန်ဖြစ်သည်။ ခရစ်တော် မည့်သည့် အချိန်လာမည်ကို အတိအကျမသိ နိုင်ပါ။ ထိုအတွက်လည်း ပူပင်စရာမလိုပါ။ အရေးကြီးသည်မှာ နောဧကဲ့သို့ ဘုရားရှင်ခိုင်းသည့်အရာကိုလုပ်ဆောင်ရန်ဖြစ်သည်။ နောဧကဲ့သို့ အသက်တာ ကို ပြောင်းလဲ ထားရန် လိုပါသည်။

 သင့်အနေဖြင့် နောဧကဲ့သို့အခြေအနေမျိုးကြုံလာလျှင် အသက်တာကို ပြောင်းလဲရန် အဆင်သင့်ပြင် ထားပြီလား (လုကာ၊ ၁၆း၁ဝ ကိုဖတ်ပါ)။

**အာဗြံ၊ ယုံကြည်တတ်သူတို့၏ဖခင် တနင်္လာနေ့ ဖေဖော်ဝါရီလ ၆ ရက်**

 ဘုရားရှင်သည် အာဗြံကိုခေါ်တော်မူ၍၊ မိမိ၏နေရပ်ဒေသ၊ သက်မွေးဝမ်းကျောင်းမှုအလုံးစုံကို ချန်ထား စေကာ မကျွမ်းကျင်၊ မရင်းနှီး သောနေရာများသို့ ထွက်သွားစေပါသည်။ သို့ဖြင့် မေရှိယအရှင်မွေးဖွား လာမည့် သွေးသား မျိုးစဉ်ကို အစပြုခဲ့သည်။ အသေးစိတ်ဖော်ပြခြင်းမရှိသော် လည်း အာဗြံသည် မွေးရပ်မြေကို ချန်ရစ် ခဲ့ရမည်။ ကလေးဘဝကြီးပြင်းလာခဲ့ သောဒေသကို စွန့်ခွာခဲ့ရသည်။ လွယ်ကူသောဆုံးဖြတ်ချက်မဟုတ်ကြောင်း သေချာပါသည်။ လောကရှိဥစ္စာပစ္စည်းပျော်ရွင်ဖွယ်ရာများကို စွန့်လွတ်ရမည်မှာ ကျွန်ုပ်တို့သံသယထားဖွယ် မရှိပါ။ အသားကျနေသောနေရာကို စွန့်ခွာရခြင်း သည် မလွယ်ကူလှသောအလုပ်ဖြစ်သည်။

 က၊ ၁၂း၁-၃ ကိုဖတ်ပါ။ ကမ္ဘာ့မိသားစုကြီးသည် မည်သို့ကောင်းချီး ကိုရရှိခဲ့သနည်း။ ကတိတော်ကို လက်ခံယုံကြည်ခြင်း၏ရလဒ်သည် မည်သည့် အရာကိုရရှိစေသနည်း။

--------------------------------------------------------------------------------------------------

 အဗြံအတွက် ဘဝအခြေအနေအပြောင်းအလဲကြီးတစ်ခုဖြစ်စေခဲ့သည်။ သူ၏မိသားစုသည်လည်း သူနှင့်အတူကောင်းချီးခံခဲ့ရသည်။ ‘‘အာဗြဟံသည် အမွေခံရလတ္တံ့သောပြည်သို့ ထွက်သွားမည်အကြောင်း ဘုရားသခင်ခေါ်တော် မူသောအခါ၊ သူသည် အဘယ်အရပ်သို့သွားသည်ကို ကိုယ်တိုင်မသိဘဲလျက်၊ ယုံကြည်ခြင်းအားဖြင့်နားထောင်၍၊ ထွက်သွားလေ၏’’ (ဟေဗြဲ၊ ၁၁း၈)။စောဒကမရှိ၊ နာခံမှုအပြည့်အဝဖြင့် ‘‘အာဗြဟံသည် ယုံကြည်ခြင်းကြီးသူ ဖြစ်ကြောင်း သမ္မာကျမ်းစာမှဖော်ပြထားသည်။’’ (Ellen G. White, Patriarchs and Prophets, p. 126).

 အများစုသည် မိမိတို့နေထိုင်ရာဇာတိမြေကို မစွန့်လိုကြပါ။ ကိုယ် ရင်းနှီးခဲ့သည့် မိတ်ဆွေများ၊ မိသားစု များကို မခွဲခွာလိုကြပါ။ သို့သော် အာဗြံသည် မိမိနေရာကိုစွန့်ခွာခဲ့သည်။ ဘုရားသခင်အလိုတော်ရှိသောနေရာ ဖြစ်လျှင် အာဗြံသွားရောက်နေထိုင်ရန်ကျေနပ်သည်။ ထူးဆန်းသည့်အချက်မှာ အာဗြံ၊ ဣဇာက်၊ ယာကုပ် အစရှိသောဘိုးဘေးတို့သည် မိမိတို့အသက်ရှင် စဉ်ကာလ ဘုရားရှင်မိန့်တော်မူသောမြေနေရာအသီးသီးတို့ကို ရရှိပိုင်ဆိုင်ခွင့် မရခဲ့ပါ။ သို့သော် ဘုရားသခင်အပေါ် သစ္စာရှိတည်ကြည်သူများဖြစ်ကြသည်။

 ဟေဗြဲ၊ ၁၁း၈-၁၃ ကိုဖတ်ပါ။ ကျွန်ုပ်တို့အတွက် မည်သို့သော သတင်းစကားမျိုးပါရှိသနည်း။

--------------------------------------------------------------------------------------------------

 အာဗြံသည် ရောက်ရှိနေထိုင်ရသည့်အရပ်၌ရှိသော ပတ်ဝန်းကျင် ဒေသရှိ မင်းညီမင်းသားများတို့နှင့် ရင်းနှီးကျွမ်းဝင်သူဖြစ်သည်။ သူ့ကို လူအားလုံးက ရက်ရောသဒ္ဒါစိတ်ကြီးသူ၊ ရဲရင့်ပြတ်သားသူ၊ ပျူငှာဧည့်ဝတ် ပြုသူ၊ အမြင့်ဆုံးသော ဘုရားရှင်၏အစေခံကျွန်ဟု သတ်မှတ်ကြသည်။ ဘုရား သခင်အတွက် သက်သေခံသူ တစ်ဦးအနေဖြင့် ကျွနု်ပ်တို့အတုယူစရာဖြစ်၏။ ဘုရားရှင်၏ကျေးဇူးတော်ကြောင့် ကျွန်ုပ်တို့သည် အာဗြဟံနှင့် အတူ အမွေခံခွင့် ရရှိသည်။ ‘‘ထိုနည်းတူ အာဗြဟံသည် ဘုရားသခင်ကိုယုံကြည်သည်ဖြစ်၍၊ သူ၏ ယုံကြည်ခြင်း ကို ဖြောင့်မတ်ခြင်းကဲ့သို့မှတ်တော်မူ၏။ ယုံကြည်ခြင်း ရှိသောသူသည် အာဗြဟံ၏ သားဖြစ်သည်ဟု အမှန်သိမှတ်ကြလော့’’ (ဂလာတိ၊ ၃း၆၊၇)။ ‘‘ခရစ်တော်နှင့်စပ်ဆိုင်သောအာဗြဟံ၏အမျိုးအနွယ်ဖြစ်၍၊ ကတိတော် အတိုင်း အမွေခံ၏အရာ၌တည်ကြ၏’’ (ဂလာတိ၊ ၃း၂၉)။

 အာဗြဟံကဲ့သို့လည်းကောင်း၊ နောဧကဲ့သို့လည်းကောင်း၊ ဘုရား သခင်၏စကားတော်ကို နားထောင်ခြင်း ကြောင့် ရရှိသောရလဒ်မှာ အဓိက ကျသောအသက်တာပြောင်းလဲခြင်းများကို ဖြစ်စေပါသည်။

 ၂ကော၊ ၄း၁၈ ကိုဖတ်ပါ။ ပေးထားသောသတင်းစကားများမှ ဝိညာဉ်ရေးရာဆုံးဖြတ်မှုအတွက် ကျွန်ုပ်တို့ မည်သို့ပြုနိုင်ပါမည်နည်း။ မောရှေနှင့် အာဗြဟံတို့သည် တူညီသောစည်းကမ်းချက်ကို မည်သို့လိုက်နာ ခဲ့သနည်း။

**မိုက်မဲစွာဆုံးဖြတ်သောလောတ အင်္ဂါနေ့ ဖေဖော်ဝါရီလ ၇ ရက်**

 အာဗြံသည် ဘုရားစကားကိုနားထောင်၍ မိမိဇာတိမြေကိုစွန့်ခွာ သွားချိန်တွင် သူ၏တူတော်မောင် တော်စပ်သူ လောတသည်လည်း ဦးရီးတော်နှင့် အတူလိုက်ပါရန်ရွေးချယ်ခဲ့သည်။ က၊ ၁၃ ၏မှတ်တမ်းအရ ဘုရားသခင် သည် အာဗြံကိုကောင်းချီးပေးသောကြောင့် ‘‘ထိုအခါ အာဗြံသည်၊ သိုး၊ နွားစသည်တို့ကို လည်းကောင်း၊ ရွေငွေကိုလည်းကောင်း အလွန်ရတတ်၏’’ (က၊ ၁၃း၂)။ လောတသည်လည်း ‘‘အာဗြံနှင့်အတူ လိုက်လာသောလောတ သည်လည်း သိုး၊ နွားများနှင့်တဲအများရှိသဖြင့်’’ (က၊ ၁၃း၅) တူနှင့်ဦးရီးတော် နှစ်ယောက် တို့သည် တိရစ္ဆာန်အစီးအပွားအလွန်ပွားများလာသောကြောင့် အတူ တကွနေရန် နေရာမရှိတော့ပါ။ မိမိတို့၏ အလုပ်သမားများတို့သည်လည်း စားကျက်လုကြ၍ ခိုက်ရန်ဖြစ်ကုန်ကြသည်။ လောတအနေဖြင့် အာဗြံနှင့် သီးခြား စီးပွားခွဲရန် အချိန်ရောက်ပြီ။ သူ၏ကျေးဇူးရှင်လိုဖြစ်နေ၍ အာဗြံအားဖြင့် ကြောင့်သာသူ၏ စီးပွား ဖြစ်လာခြင်းဖြစ်သည်။ လောတသည် အမှန်တကယ် ကျေးဇူးကိုထောက်ပြီး အာဗြံကိုရေကောင်း၊ မြေကောင်း၊ စားကျက်ကောင်းသော နေရာကို ဦးစားပေးရမည့်အစား သူကြုက်သောနေရာကို အလျင်ရွေးယူ လိုက်သည်။

 က၊ ၁၃း၁ဝ-၁၂ ကိုဖတ်ပါ။ လောတထိုသို့ဆုံးဖြတ်စေရန် မည်သည့် အချက်အလက်များက တိုက်တွန်းခဲ့သနည်း။

--------------------------------------------------------------------------------------------------

 လောတသည် မြို့ကြီး၌နေထိုင်ရန် ရွေးချယ်လိုက်သည်။ သို့သော် သူ့အတွက် ထူးထူးခြားခြား အကျိုး မရှိခဲ့ပါ။ ရန်သူတို့လာရောက်လုယူခြင်းခံခဲ့ရ သည်။ စစ်တိုက်ခံရသည်။ အာဗြံသည် လောတ၏ဒုက္ခရောက်သည့် အကြောင်းကိုကြားသောအခါမှာ အားရသောစကားမျိုးဖြစ်သည့် ‘‘ကောင်းတယ် လောတ၊ မင်းမိုက်တာပဲ၊ မြို့ကြီးထဲနေဖို့မင်းရွေးတာပဲ။ ခုတော့ မင်းစိုက်တဲ့ အတိုင်း မင်းရိတ်ရပြီမဟုတ်လား။’’ ထိုသို့မပြောသည့်အပြင် လောတဆီကို ပြန်သွားပြီး ကယ်ပေးသည် (က၊ ၁၄)။

 တစ်ခါတစ်ရံမှာ ကျွန်ုပ်တို့သည် ရင်ဆိုင်ရသောကိစ္စများအတွက် သင်ခန်းစာမယူတတ်ကြပါ။ လောတ သည် သောဒုံသို့ပြန်ရောက်လာခဲ့သည်။ ဘုရားရှင်၏ကရုဏာတော်ကြီးလှခြင်းကြောင့် လောတနှင့် သူ၏ မိသားစု ကို သတိပေးရန် တမန်တို့ကိုစေလွတ်ပေးခဲ့သည်။ သောဒုံမြို့နှင့်ဂေါမောရမြို့ကြီးကို ဖျက်ဆီးပစ်မည့် အကြောင်းဖြစ်သည်။

 က၊ ၁၈း၂ဝ-၃၃ ကိုဖတ်ပါ။ ဘုရားရှင်သည် ကမ္ဘာမြေသို့ကြွလာ ရခြင်းအကြောင်းမှာ အာဗြဟံကို မည်သို့ မိန့်ခဲ့သနည်း။ အာဗြဟံက မည်သို့ တုံ့ပြန်ခဲ့သနည်း။ မြို့ကြီးများကိုဖျက်ဆီးပစ်မည့်သတင်းကို အာဗြဟံကြားလျှင် မည်သို့တောင်းပန်ခဲ့သနည်း။

--------------------------------------------------------------------------------------------------

 လောတနှင့်သူ၏မိသားစုအတွက် အာဗြဟံစိတ်ပူပန်၍ တောင်းပန် ပေးသောကြောင့် ဘုရားသခင်သည် မြို့ကိုဖျက်ဆီးမည့်အရေးအတွက် အပြန်အလှန်တောင်းဆိုကာ ဖြောင့်မတ်သူအရေအတွက်မည်ရွေ့မည်မျှရှိလျှင် မဖျက်ဆီးပါမည့်အကြောင်း အချေအတင်ဆွေးနွေးနိုင်ခဲ့သည်။ ပထမဦးဆုံး အယောက် (၅ဝ) မှစတင်ခဲ့သည်။ နောက် (၁ဝ) ယောက်အထိဖြောင့်မတ်သူ ရှိလျှင် ဘုရားရှင်ဖျက်ဆီးခြင်းမပြုတော်မူပါရန်အကြောင်း တောင်းဆို နိုင်ခဲ့ သည်။ ဘုရားရှင်သည် မေတ္တာနှင့်ပြည့်ဝသောစာရိတ္တတော်ရှိသည့်အတိုင်း အာဗြဟံတောင်းပန်ပြောဆိုသော အရေအတွက် မပြီးဆုံးမီအထိ သည်းခံပေး တော်မူပါသည်။ ဘုရားသခင်ကိုယ်တိုင်နှင့် ကောင်းကင်တမန် နှစ်ပါး တို့သည် လောတ၊ သူ၏မယားနှင့် သူ၏သမီးနှစ်ယောက်ကို ကယ်တင်ပေးခဲ့သည်။ သို့သော် သူ၏မယားသည် နောက်လှည့်ကြည့်သောကြောင့် ဆားတိုင်ဖြစ် သွားခဲ့ရသည်။ လောတသည် သောဒုံမြို့သိုု့ရောက်လာစဉ်က သူဌေးကြီး တစ်ဦးအဖြစ်ဝင်လာခဲ့သော်လည်း သောဒုံမှပြန်ထွက်လာရသောအခါ ဗလာ နတ္တိနီးပါး ပြန်ထွက်လာခဲ့ ရသည်။ ကျွန်ုပ်တို့အတွက်ဆုံးဖြတ်ချက်သည် မည်မျှအရေးကြီးသည်ကို သတိနှင့်ယှဉ်စဉ်းစားရန်လိုသည်။ လွယ်လွယ်တွေး၊ လွယ်လွယ်ဆုံးဖြတ်ခြင်း၏နောက်ဆက်တွဲအကျိုးဆိုးလှပါသည် (မာကု၊ ၈း၃၆၊၃၇)။

**လူလိမ်ဘဝမှမင်းသားဖြစ်လာသူ ဗုဒ္ဓဟူးနေ့ ဖေဖော်ဝါရီလ ၈ ရက်**

 ယာကုပ်သည်ငယ်ရွယ်သေး၍ မိခင်နှင့်မခွာ အမြဲတစေပွတ်သီး ပွတ်သပ်နေသူဖြစ်သည်။ သူ၏မိခင် ရေဗက္ကသည်လည်း သားငယ်ကိုအားပေးပြီး ဖခင်ကိုလိမ်လည်ကောင်းချီးရယူရန် တိုက်တွန်းခဲ့သည်။ အကျိုးဆက် အနေဖြင့် ယာကုပ်သည် လူလားမြောက်လာသောအချိန်မှာပင် လမ်းမှားကို စတင်ခြေချတော့သည်။ အသက်အန္တရာယ်ရှိလာ၍ ထွက်ပြေးရတော့သည်။ ရေဗက္ကသည် သားယာကုပ်ကိုထွက်ပြေးသွားရန်အတွက် ‘‘ငါ့သား၊ ငါ့စကား ကိုနားထောင်ပါ။ ငါ့မောင်လာဗန်နေရာ ခါရန်မြို့သို့ထ၍ပြေးသွားပါလော့။ သင်၏အစ်ကို စိတ်ပြေသည်တိုင်အောင်၊ သူ့ထံမှာခဏရှောင်၍နေပါလော့။ သင်၏အစ်ကိုစိတ်ပြေ၍၊ သင်သည် သူ၌ပြုသော အမှုကို သူမေ့လျော့သော အခါ၊ ငါမှာလိုက်၍၊ ထိုအရပ်မှသင့်ကိုဆောင်ခဲ့စေမည်။ ငါ့သားနှစ်ယောက် လုံးကို တစ်နေ့ချင်းတွင် အဘယ်ကြောင့်ငါရှုံးရမည်နည်းဟုဆိုလေ၏’’ (က၊ ၂၇း၄၃-၄၅)။ ယာကုပ်သည် နှစ် (၂ဝ) ကြာသည်အထိ အိမ်မှထွက်သွား ရ၍ မိခင်၏မျက်နှာကိုလုံးဝမမြင်ရတော့ပါ။

 က၊ ၃၂း၂၂-၃၁ ကိုဖတ်ပါ။ ယာကုပ်၌မည်သို့ဖြစ်ခဲ့သနည်း။ ယင်း အကြောင်းအရာမှာ ဝိညာဉ်ရေး သင်ခန်းစာမည်သို့ရယူနိုင်သနည်း။ ဘုရား သခင်၏ကရုဏာသည် ကျွန်ုပ်တို့အမှားလုပ်ခဲ့သည့်တိုင် မည်သို့ ဆက်လက် တည်ရှိသေးသနည်း။

--------------------------------------------------------------------------------------------------

 နှိမ့်ချခြင်း၊နောင်တနှင့်မိမိကိုယ်ကိုဆက်ကပ်အပ်နှံလျှင်အပြစ်မည်မျှပင်လုပ်ခဲ့သည်တိုင်အောင်ထို အမှား ကြီးသည် ဘုရားရှင်၏ကောင်းကင်ဘုံ ၌ကြီးမြတ်တော်မူသော တန်ခိုးတော်ရှေ့သို့ဝင်ရောက် တောင်းပန်သော် ခွင့်လွတ်ခြင်းရရှိလိမ့်မည်။ ယာကုပ်သည် ဘုရားသခင်၏ကတိတော်ကိုယုံကြည်လျက် ဆွဲကိုင်၏။ ကိုယ်တော်၏ တိုင်းဆ၍မရသောမေတ္တာတော်သည် လူသား၏ အပြစ်များကို ဥပေက္ခာမပြုနိုင်ပါ။ ယာကုပ်ပြုသောအပြစ်သည် သားဦးအရိုက် အရာကိုလိမ်လည်ယူခြင်းဖြစ်သည်။ ယခုတွင် ယာကုပ်သည်လည်း ကောင်းစွာ နောင်တရရှိပြီ ဖြစ်သည်။ ဘုရားသခင်၏ကတိတော်ကို မယုံစားခဲ့သောအပြုအမူကြီးပင်ဖြစ်သည်။ မိမိ၏အကြံအစည် ကိုသာ အားကိုးပြီး လိုချင်သော အရာကို လုယူခဲ့ခြင်းဖြစ်သည်။ ယာကုပ်သည် သူလိုချင်သည့်အရာကိုရရှိ ခဲ့ပါသည်။ ဘုရားရှင်လည်းကောင်းချီးပေးခဲ့ပါသည်။ သူလိမ်လည်ယူခဲ့သော အပြစ်ကိုလည်း ဘုရားရှင် ခွင့်လွတ်တော်မူ ခဲ့သည်’’ (Ellen G. White, Patriarchs and Prophets, pp. 197-198).

 က၊ ၄၉း၂၉-၃၃ ကိုဖတ်ပါ။ ယာကုပ်သည် ခါနာန်အရပ်၌ ကြာရှည်စွာမနေခဲ့ရသော်လည်း သားသမီးများ အား သူ၏စျာပနချရန် သင်္ချိုင်းကိုမည်သို့မှာထားခဲ့သနည်း။ ဂူအတွင်း၌ မည်သူသည်မြှုပ်နှံခံခဲ့ရ သနည်း။ ယာကုပ်တောင်းဆိုမှုအပေါ် သင်မည်သို့သဘောရသနည်း။

--------------------------------------------------------------------------------------------------

 ကျမ်းစာ၏ဖော်ပြချက်အရ ကျွန်ုပ်တို့သိရသည်မှာ ရှေးဘိုးဘေးတော် သုံးဦးနှင့် သူတို့၏မယားများ တို့သည် ဂူတစ်ဂူတည်း၌ မြှုပ်နှံသဂြိုဟ်ခြင်း ခံရသောအခွင့်ကိုရရှိကြသည်။ ယာကုပ်သည် ဘုရားရှင်၏ ကြီးမြတ်တော် မူသောခွန်အားကို ယုံကြည်သူဖြစ်သည်။ သူသည်မိမိကိုယ်ကို လောကဧည့်သည် အဖြစ်ခံယူထား သည် (ဟေဗြဲ၊ ၁၁း၁၃)။ မှားယွင်းခဲ့သောလုပ်ရပ်အပေါင်း တို့ကို သင်ပုန်းချေကာ ကိုယ်တစ်ခုအဝတ် တစ်ထည် ဖြင့် အိမ်မှထွက်လာရသော်လည်း ခါနာန်ပြည်သို့ သူကြွယ်ကြီးတစ်ဦးကဲ့သို့ပြန်လာခဲ့သည်။

 ကျွန်ုပ်တို့၏အမှားအယွင်းများကို ဘုရားသခင်သည်ခွင့်လွတ်ပြီး ကောင်းချီးပေးနေပါသည်။ အမှားကို ဆက်လက် မလုပ်မိစေရန် ရှောင်ကြဉ်ပါ။

သင်သည် ယခုမည်သို့ရွေးချယ်ရန်ရှိနေသနည်း။ ထိုနောက်မှာ အမှားကို မရွေးမိစေရန် သင်မည်သို့ ရှောင်နိုင် မည်နည်း။

**အဲဂုတ္တုပြည်မှမောရှေ ကြာသပတေးနေ့ ဖေဖော်ဝါရီလ ၉ ရက်**

 မောရှေ၏စာရိတ္တသည် ရှေးခေတ်အတွက် သန့်ရှင်းသောရာဇဝင်ကို တွင်စေသည် ဘုရားသခင်၏ ပြင်ဆင်ပေးခြင်းဖြင့် သူသည် အသက်ရှင်ခွင့် ရရှိခဲ့သည်။ မိခင်ကြီးနှင့် အစ်မတို့၏ ကြိုးစားမှုကြောင့်လည်း ပါဝင်သည်။ ဖာရောဘုရင်၏သမီးတော်သည် သစ်စေးနှင့်ကျံထားသောတောင်းကလေး အတွင်းမှ မောရှေ လေးကိုမြင်သွားသောအခါ၊ ဟေဗြဲလူမျိုးမိခင်တစ်ဦးကိုခေါ်ပြီး ကလေးကိုကြည့်ရှုထိန်းသိမ်းစေကာ အခ ကြေးငွေလည်းပေးသည်။ အသက်ငယ်သောကျွန်မိန်းမတစ်ယောက်အတွက် ဘုရားသခင်၏ကောင်းချီးမင်္ဂလာ သက်ရောက်ခြင်းသည် အလွန်အံ့သြဖွယ်ဖြစ်သည်။ သူမအတွက်လည်း စိန်ခေါ်မှုကြီးလိုဖြစ်သည်။ ယောခေဗက် သည် ၁၂ နှစ်သာ မိမိ၏ကလေးကို ဆုတောင်းရန်သင်ပေးရသောအခွင့်ရှိသည်။ ၁၂ နှစ်အတွင်း သူ၏သားသည် ဘုရားကိုကိုးစားတတ်ရန်၊ ဂုဏ်ပြုတတ်ရန် သင်ကြားပေးရမည်ဖြစ်သည်။ ဘုရားရှင်ကို ဆက်ကပ် လုပ်ဆောင် တတ်သော စာရိတ္တကိုစွဲသွားစေရန် သင်ကြား ပေးရသည်။ မောရှေသည် မိခင်လက်မှလွတ်၍ နှစ်များစွာ အဲဂုတ္တုနန်းတော် အတွင်း ပညာမျိုးစုံကိုသင်ယူရသည်။ ‘‘အဲဂုတ္တုအတတ်ပညာအလုံးစုံတို့ကို သင်၍၊ နှုတ်သတ္တိ၊ လက်သတ္တိရှိ၏’’ (တ၊ ၇း၂၂)။ မောရှေသည် လူလား မြောက်လာချိန်၌ မိမိအတွက်အသက်တာကို ပြောင်းလဲ စေနိုင်သော စိတ်ဆုံးဖြတ် ချက်ကိုပြုလုပ်၍ ရာဇဝင်တွင်စေခဲ့သည်။

 ဟေဗြဲ၊ ၁၁း၂၄-၂၉ ကိုဖတ်ပါ။ မောရှေသည် ရရှိသည့်အခွင့်အရေး အလုံးစုံကို မည်သို့စွန့်စပ်ကြောင်းနှင့် ဆက်လက်ရင်ဆိုင်ရသောအရာများကို သုံးသပ်ပါ။ ရွေးချယ်မှုမပြုမီ သူ၏ရာထူးရာခံကို သတိပြုပါ။ မည်သည့် အရာကို စွန့်၍ မည်သည့်ရွေးချယ်ခြင်းမျိုးပြုလုပ်ကာ အခွင့်အရေးများကိုစွန့်ခွာခဲ့သနည်း။

--------------------------------------------------------------------------------------------------

 ယင်းအချိန်အခါတွင် အဲဂုတ္တုပြည်သည် ကမ္ဘာပေါ်ရှိတိုင်းပြည်အားလုံးထက် ခွန်အားကြီးသော အချိန် ဖြစ်သည်။ ‘‘နိုင်းလ်’’ (Nile) မြစ်ရေသည် အဲဂုတ္တုပြည်အတွက် မြေသြဇာသယံဇာတကို ပေါကြွယ်စေ ပါသည်။ စပါး သီးနှံဖြစ်ထွန်းပေါများလှပါသည်။ ချမ်းသာကြွယ်ဝသောတိုင်းပြည်၊ တန်ခိုး အင်အားကြီးသော တိုင်းပြည် ဖြစ်သည်။ မောရှေရရှိထားသောအခွင့်အရေး သည်လည်း အထက်တန်းလွာမှအမြင့်ဆုံးနေရာကို ရာထားခြင်း ခံရသူဖြစ်သည်။ လောကကိုဖက်တွယ်ထားရန် မည်မျှစုံစမ်းခြင်းခံရမည်ကို ကျွန်ုပ်တို့ခန့်မှန်းရန် ခက်ခဲပါသည်။ အဲဂုတ္တုပြည်ရှိကြွယ်ဝခြင်းအားလုံးကို မောရှေအသက်ငယ်စဉ် ကစ မြည်းစမ်းခဲ့ပြီးဖြစ်သည်။ ထိုကြီးကျယ် ခမ်းနားသော၊ ကြွယ်ဝသော၊ ပျော်ရွင်မှုစုံလင်သောပြည်ကြီးသည် မောရှေအတွက် စုံစမ်းခြင်းတစ်ခုဖြစ်စေ ပါသည်။ ထိုအခြေအနေကိုစွန့်၍ ကျွန်ဘဝရောက်ဖို့ရန်မှာ လွယ်ကူသော အရာမဟုတ်ပါ။

 သို့သော် နှုတ်ကပတ်တော်ဖော်ပြချက်အရ၊ ‘‘အပြစ်ရှိသောကာမဂုဏ်ကို ခဏ ခံစားခြင်းထက် ဘုရား သခင်၏လူတို့နှင့်အတူ ညှဉ်းဆဲခံရခြင်းကို သာ၍ အလိုရှိသဖြင့်’’ (ဟေဗြဲ၊ ၁၁း၂၅)။ ကာမဂုဏ်အကြောင်းကို ထွက်မြောက်ရာကျမ်း၌ အဓိကကျသောအကြောင်းတစ်ခုအဖြစ် မောရှေသည် စုံစမ်းခြင်းခံရ ကြောင်းတွေ့ နိုင်ပါသည်။ ခရီးလမ်းတစ်လျှောက် နှစ်များစွာကတိတော်ထားရာ ပြည်သို့ဝင်ရောက်ခွင့်မရခဲ့ပါ (တော၊ ၂ဝး၁၂)။ နောက်ဆုံးမှာ ၊ မောရှေသည် မှန်ကန်သောရွေးချယ်မှုကိုဦပလုပ်နိုင်ခဲ့သည်ကို ကျွနု်ပ်တို့သိရသည်။ မောရှေ အနေဖြင့် မိမိကိုယ်ကိုပြန်၍ဆန်းစစ်သော် အံ့သြသွားလိမ့်မည်။

 လောက၏အမြင်အရ၊ မောရှေသည် အဲဂုတ္တုပြည်မှာပင်နေထိုင်သင့် သည်။ ကျွန်ုပ်တို့ခရစ်ယာန်များ လည်း လောကကိုကျော်၍ အစစ်အမှန်တည် နေသောနေရာတစ်ခုကို ပြသထားခြင်းခံနေရသည်။ လောက၌ စုံစမ်းခြင်းခံနေ ရလျှင်လည်း ကျွန်ုပ်တို့ရှေးရှုမျှော်လင့်စရာသည် မည်သည့်အရာဖြစ်နေသနည်း။ ကျွန်ုပ်တို့ အတွက် မည်မျှအရေးကြီးနေပါသနည်း။

**ဆက်လက်လေ့လာရန်။ သောကြာနေ့ ဖေဖော်ဝါရီလ ၁ဝ ရက်**

 ဘုရားရှင်သည် ပဋိညာဉ်ပြုထားသည်အတိုင်း အာဗြဟံကိုချီးမြှောက် ခဲ့သည်။ ကောင်းချီးပေးခဲ့သည်။ အာဗြဟံသည်လည်း ဘုရားသခင်ကို ဂုဏ်ပြုချီးမြှောက်ရာတွင် လောက၌ ဥစ္စာဘဏာကိုစုဆောင်းခြင်းမပြုပါ။ ‘‘ဘုရားရှင်သည် မိမိ၏လူများအားပေးမည့် ကောင်းချီးမင်္ဂလာဥစ္စာပစ္စည်းသည် ဤကမ္ဘာပေါ်တွင်မဟုတ်၊ အာဗြဟံသည် ကမ္ဘာမြေပေါ်၌ ပိုင်ဆိုင်မှုကိုအလေး မထား၊ ‘ဤပြည်ကိုခြေနင်းရာကိုမျှ အမွေပေးတော်မမူ’ (တ၊ ၇း၅)။ များစွာသော ဥစ္စည်ပစ္စည်းများကို ဘုရားရှင်၏ဘုန်းတော်အတွက်သာ အသုံးပြုခဲ့သည်။ လူအချင်းချင်း အတွက် ကူညီမှုပြုခဲ့သည်။ သို့သော် ဤလောက၌ မိမိ၏ အိမ်တည်မြဲရမည်ဟူ၍မရှိ။ ဘုရားသခင်မှသူ့အား ရုပ်တုနှင့်ပြည့်နှက်နေသော သူ၏ဇာတိမှထွက်ခွာရန် ခေါ်တော်မူခဲ့သည်။ ခါနာန်ပြည်ကိုလည်း အမွေပေး မည်ဟု ကတိတော်ထားသည်။ ထာဝရပိုင်ဆိုင်ရမည့် ပစ္စည်းများကိုလည်း ရရှိမည်။ သို့သော် အာဗြဟံသည် ထိုအမွေကိုမရ၊ သူ၏သားသည်လည်း မရ၊ သူ၏မြေးသည်လည်း ထိုအမွေကိုမရရှိခဲ့ပါ။ အာဗြဟံသည် မိမိ၏ သင်္ချိုင်းအတွက်ပင် ခါနနိလူများထံမှ ဝယ်ယူခဲ့ရသည်။ ကတိတော်ထားရာ ပြည်၌ သူပိုင်ဆိုင်ခဲ့ရသောအရာသည် မပ္ပေလအရပ်၌ရှိသောကျောက်ကိုထွင်းပြီး သင်္ချိုင်းမြေမှတစ်ပါး၊ အခြားမည်သည့်အရာကိုမျှမပိုင်’’(Ellen G. white, Patriarchs and Prophets, p. 169).

 ကျွန်ုပ်တို့အသက်ရှင်နေထိုင်စဉ် ချမ်းသာချင်စိတ်သည် ရှိနေစမြဲ၊ စုံစမ်းခံရစမြဲဖြစ်သည်။ ထိုစုံစမ်း ခြင်းသည် လူ၏ယုံကြည်ခြင်းကို နှောင့်နှေး အားပျော့စေပါသည်။ ‘‘ဖာရောမင်း၏ နန်းဆက်နှင့် နန်းတော် ကြီး သည် မောရှေ အတွက် မျှော်လင့်စရာ၊ တပ်မက်စရာပင်ဖြစ်သည်။ သို့သော် ထိုစိတ်သည် အပြစ်နှင့် မကင်း ကြောင်း၊ ထိုစည်းစိမ်ကြောင့် ဘုရားရှင်၏တရားစီရင်ခြင်းကို လူများမေ့လျော့တတ်ကြသည်။ မောရှေသည် ထို အဲဂုတ္တုမင်းစည်းစိမ်ရာထူးကို ကျော်လွန်ပြီး အမြင့်ဆုံးသောဘုရားသခင်၏သန့်ရှင်းသူများ ထာဝရအသက် ရရှိ ခြင်းကို တောင့်တခဲ့သည်။ မပျက်စီးမဆုံးရှုံးနိုင်သော ထာဝရသရဖူကို မျှော်ကိုးလျက် ကောင်းကင်ဘုရင်မှ အောင်မြင်သူအပေါင်းကိုပေးမည့်သရဖူ ကိုသာ လိုချင်ခဲ့သည်။ ထိုယုံကြည်မှုသည် လောကစည်းစိမ်ကိုစွန့်၍ နှိမ့်ချ သောကျွန်၊ ဆင်းရဲခြင်းနှင့်အထင်ေသေခြင်းကိုရွေးချယ်ကာ ဘုရားရှင်၏ စကားကိုသာနာခံပြီး အပြစ် ဖြစ်းစေသာ ကာမဂုဏ်အပေါင်းကိုစွန့်လွတ်ခဲ့သည်’’ (Ellen G. White, Patriarchs and Prophets, p. 246).